དབྱེ་བཅུ་བཞི་པ་ཞེས་བསྒྱུར་དགོས་སོ། །གནས་བློ་མཐུན་ནི་སྔ་རབས་པ་ཁ་ཅིག་
གིས་མཛད་ཀྱང་སྔར་གསོ་སྦྱོང་གི་གནས་སུ་བློ་མཐུན་བྱས་པ་མ་ཞིག་ན་འདིར་
བསྐྱར་ནས་བྱ་མི་དགོས་པས་ད་ལྟའི་ཕྱག་ལེན་ལ་མི་བྱེད་དོ། །དེ་ནས་དགག་
དབྱེ་བྱེད་པ་པོ་བསྐོ་སྟེ། ལས་བྱེད་པ་པོ་སྟེ་མཁན་པོས། དབྱར་བདག་གཉིས་ལ་
མཉམ་དུ། དགེ་སློང་ མིང་ འདི་ ཞེས་བགྱི་བ་ཁྱོད། བསྐོ་དུ་དགོས་ལ་དཔག་པའི་ཁྱེད་དག་ཁྱེད་
རྣམས་ཞེས་འཕྲད་བསྒྱུར་ཤེས་པར་བྱ། དབྱར་གནས་པའི་དགེ་འདུན་ལ་དགག་དབྱེ་བྱེད་པ་
འམ་ཞེས་དྲི། དེས་ཀྱང་སྤྲོ་ལགས་ཞེས་བརྗོད། ཡང་ལས་བྱེད་པས། ཁོང་སྤྲོ་
བར་གདའ་བས་དགག་དབྱེ་བྱེད་པ་པོ་བསྐོ་བ་ལ་གསོལ་བ་དང་གཉིས་ཀྱི་ལས་
བགྱི་བས་དགེ་འདུན་རྣམས་སྤྱོད་ལམ་བསྟུན་ནས། ཐོག་མར་གསོལ་བའི་ལས་
ལ་ཐུགས་གཏད་པར་ཞུ། དགེ་འདུན་བཙུན་པ་རྣམས་གསན་དུ་གསོལ། དགེ་
སློང་མིང་འདི་ཞེས་བགྱི་བ་དབྱར་གནས་པའི་དགེ་འདུན་ལ་དགག་དབྱེ་བྱེད་པར་
སྤྲོ་ན། གལ་ཏེ་དགེ་འདུན་གྱིས་དུས་ལ་བབ་ཅིང་བཟོད་ན་དགེ་འདུན་གྱིས་
གནང་བར་མཛོད་ཅིག་དང༌། དགེ་འདུན་གྱིས་དགེ་སློང་མིང་འདི་ཞེས་བགྱི་བ་
དགག་དབྱེ་བྱེད་པར་བསྐོས་ཏེ། དགེ་སློང་དགག་དབྱེ་བགྱིད་པ་མིང་འདི་ཞེས་
བགྱི་བ་འདི་དབྱར་གནས་པའི་དགེ་འདུན་ལ་དགག་དབྱེ་བགྱི་བར་འགྱུར་རོ། །
འདི་ནི་གསོལ་བའོ། །བརྗོད་པ་མཇུག་སྡུད་དང་བཅས་པ་ལ་ཐུགས་གཏད་པར་
ཞུ། དགེ་འདུན་བཙུན་པ་རྣམས་གསན་དུ་གསོལ། དགེ་སློང་མིང་འདི་ཞེས་བགྱི་
བ་འདི་དབྱར་གནས་པའི་དགེ་འདུན་ལ་དགག་དབྱེ་བགྱིད་པར་སྤྲོ་སྟེ། དེའི་སླད་
182

ཀུན་བཟང་དགོངས་འདུས་ཀྱི་དབང་གི་ལག་ལེན་དང་གཞི་གསུམ་གྱི་རྣམ་གཞག་བྱང་སྡོམ་འབོག་ཆོག་སོགས།
དུ་དགེ་འདུན་གྱིས་དགེ་སློང་མིང་འདི་ཞེས་བགྱི་བ་འདི་དབྱར་གནས་པའི་དགེ་
འདུན་ལ་དགག་དབྱེ་བགྱིད་བར་བསྐོ་ན། ཚེ་དང་ལྡན་པ་གང་དག་དགེ་སློང་མིང་
འདི་ཞེས་བགྱི་བ་དབྱར་གནས་པའི་དགེ་འདུན་ལ་དགག་དབྱེ་བགྱིད་པར་བསྐོ་
བ་བཟོད་པ་དེ་དག་ནི་ཅང་མ་གསུང་ཞིག གང་དག་མི་བཟོད་པ་དེ་དག་ནི་
གསུངས་ཤིག དགེ་འདུན་གྱིས་བཟོད་ཅིང་གནང་ནས། དགེ་འདུན་གྱིས་དགེ་
སློང་མིང་འདི་ཞེས་བགྱི་བ་དབྱར་གནས་པའི་དགེ་འདུན་ལ་དགག་དབྱེ་བགྱིད་
པར་བསྐོས་ལགས་ཏེ། འདི་ལྟར་ཅང་མི་གསུང་བས་དེ་དེ་བཞིན་དུ་འཛིན་ཏོ། །
ཞེས་བརྗོད། ཡང་ལས་བྱེད་པས། དགག་དབྱེ་བྱ་བའི་ཕྱིར་དགེ་འདུན་ཐུགས་
བསྟུན་པ་གསོལ་བའི་ལས་ལ་ཐུགས་གཏད་པར་ཞུ། དགེ་འདུན་བཙུན་པ་རྣམས་
གསན་དུ་གསོལ། དེང་དགེ་འདུན་གྱི་དགག་དབྱེ་བཅོ་ལྔ་པ་ལགས་ཏེ། གལ་
ཏེ་དགེ་འདུན་གྱིས་དུས་ལ་བབ་ཅིང་བཟོད་ན། དགེ་འདུན་གྱིས་གནང་བར་མཛོད་
ཅིག་དང༌ ། དེང་དགེ་འདུན་གྱི་དགག་དབྱེ་མཛད་དོ། །འདི་ནི་གསོལ་བའོ། །ཞེས་
བརྗོད། གཉིས་པ་དངོས་གཞི་གཉིས། ཚུལ་ཁྲིམས་དང་ཆོས་རྣམ་པར་དག་པའི་
ཕྱིར་ལྟུང་བའི་དགག་དབྱེ་དང༌། རྙེད་པའི་སྒོ་དབྱེ་བའི་ཕྱིར་རྫས་ཀྱི་དགག་དབྱེའོ། །
དང་པོ་ནི། མཁན་པོ་ཁྲི་ལས་བབས་ཏེ་གདིང་བའི་སྟེང་ཞལ་ཕྱིར་ཕྱོགས་པར་
བཞུགས། དབྱར་བདག་གཉིས་ནས་རྩྭ་ཟོར་བའི་ཆུན་པོ་མཁན་པོ་ནས་བརྩམས་
དགེ་ཚུལ་སློང་ཐམས་ཅད་བྲི་མ་ཚར་བ་དང་བསྟུན་རྩྭ་ཆུན་སོ་སོར་ཐོགས་ཏེ་མཁན་
པོའི་མདུན་གདིང་ཆོས་སྣམ་སྦྱར་བཅས་བསླབ་ཕྱག་ཕུལ་ནས། བསྟན་པ་རིན་
པོ་ཆེའི་སོགས་ཉེ་ཚིག་གི་མཇུག་དགག་དབྱེའི་ཆོ་ག་ལ་ཐུགས་གཏད་པར་ཞུ།
དེས་ཀྱང་ཆོས་བཞིན་འདུལ་བ་སོགས་ལན་སྦྱིན། དེ་ནས་ཙོག་པུར་འཁོད་ལ་
183

༧སྐུji ཀོང་སྤྲུལ་ཡོན་ཏན་རྒྱ་མཚོས་མཛད།
ཡུལ་རྟེན་གཉིས་ཀས་རྩྭ་ཆུན་རྒྱ་གྲམ་དེའི་རྩ་བ་རང་རང་གི་རྐང་པས་མནན། རྩེ་
མོ་ཡ་རེ་མཁན་པོ་ཡ་རེ་སོ་སོའི་ལག་གཡས་སྟེང་གཡོན་འོག་ཏུ་ཡོང་བར་བྱས་
ནས་འཛིན་ཏེ། མཁན་པོ་དགོངས་སུ་གསོལ། དེང་དགེ་འདུན་གྱི་དགག་དབྱེ་
བཅོ་ལྔ་པ་ལགས་ཏེ། བདག་དགེ་སློང་མིང་འདི་ཞེས་བགྱི་བའི་ཡང་དགག་དབྱེ་
བཅོ་ལྔ་པ་ལགས་ན། བདག་དགེ་སློང་མིང་འདི་ཞེས་བགྱི་བ་བདག་ལ་མཐོང་
བ་དང་ཐོས་པ་དང་དོགས་པའི་གནས་གསུམ་གྱིས་དབྱར་གནས་པའི་དགེ་འདུན་
ལ་དགག་དབྱེ་བགྱིད་ཀྱི། ཚེ་དང་ལྡན་པ་རྣམས་ཀྱིས་བདག་ལ་གདམས་སུ་གསོལ།
ཚེ་དང་ལྡན་པ་རྣམས་ཀྱིས་བདག་ལ་རྗེས་སུ་བསྟན་དུ་གསོལ། ཚེ་དང་ལྡན་པ་
རྣམས་ཀྱིས་བདག་ལ་རྗེས་སུ་བཟུང་དུ་གསོལ། ཐུགས་བརྩེ་བ་ཅན་ཚེ་དང་ལྡན་
པ་རྣམས་ཀྱིས་ཐུགས་བརྩེ་བའི་སླད་དུ་བདག་ལ་ཐུགས་བརྩེ་བར་མཛད་དུ་གསོལ།
ལྟུང་བ་ཤེས་ཤིང་མཐོང་ན་ཆོས་བཞིན་འདུལ་བ་བཞིན་སླར་བགྱིའོ། །ཞེས་ལན་
གསུམ་མམ། རྐྱེན་དབང་གིས་མ་འགྲུབ་ན་གཉིས་སམ་གཅིག་བརྗོད་པས་ཆོག
མཇུག་ཏུ་ཐབས་ལེགས་བྱའོ། །དེ་ནས་དབྱར་བདག་རྒན་པ་མཁན་པོའི་གཡས་
སུ་གདིང་བའི་སྟེང་གཟན་ཕབ་བཅས་དེ་ལ་ཕྱོགས་པར་བཞུགས། མཁན་གྲོགས་
དགེ་སློང་བགྲེས་པ་གཉིས་བཅས་གདིང་ཆོས་སྣམ་སྦྱར་བསླབ་ཕྱག་སྔོན་འགྲོས་
འགྲེང་འདུད་ཐལ་སྦྱར་གྱིས། ཉེ་ཚིག་ཞུ་ལེན་འཕྲོས་ཙོག་པུར་བཞུགས་ནས་རྩྭ་
ཆུན་འཛིན་ལུགས་སྔར་བཞིན་གྱི་དགག་དབྱེ་ཐབས་ལེགས་བྱ། དགེ་སློང་གཉིས་
རང་གྲལ་དང་མཁན་པོ་ཁྲིར་འཁོད། དེ་ནས་དབྱར་བདག་པ་གཉིས་ཀྱིས་རྒན་
གཞོན་གྲལ་རིམ་གཡས་གཡོན་རིམ་འདེད་ཀྱིས་དགེ་སློང་གསུམ་རེ་བཀུག་ནས་
དགག་དབྱེ་ཐམས་ཅད་གྲུབ་པ་དང་རྩྭ་ཆུན་རྣམས་བསྡུས་ལ་དགེ་སློང་གི་གྲངས་
184

ཀུན་བཟང་དགོངས་འདུས་ཀྱི་དབང་གི་ལག་ལེན་དང་གཞི་གསུམ་གྱི་རྣམ་གཞག་བྱང་སྡོམ་འབོག་ཆོག་སོགས།
བགྲང༌། དབྱར་རྒན་པས་རྒན་པའི་གྲལ་མཐར་བསླབ་ཕྱག་འགྲེང་སྟེ་ཐལ་སྦྱར་
བཅས་མཁན་པོ་ལ་ཕྱོགས་པས། དགེ་འདུན་བཙུན་པ་རྣམས་གསན་དུ་གསོལ།
བཀྲ་ཤིས་ཀྱི་གཙུག་ལག་ཁང་འདི་ཞེས་བྱ་བ་འདིར་དགེ་སློང་འདི་སྙེད་ཀྱིས་
དགག་དབྱེ་མཛད་དོ། །ཞེས་གོ་བར་བྱས་པའི་རྗེས་སུ་མཁན་པོས་བསྐུལ་ཏེ་གྲལ་
ན་འཁོད་པ་རྣམས་ཀྱིས། ལེགས་པར་དགག་དབྱེ་མཛད་དོ། །ཤིན་ཏུ་དགག་དབྱེ་
མཛད་དོ། །ཞེས་བརྗོད།
གཉིས་པ་ནི། དབྱར་བདག་པས་རྫས་ཀྱི་དངོས་པོ་དར་རས་སམ་ཁབ་ཡན་ཆད་
གང་རུང་ཐོགས་ཏེ་ཕྱག་སོགས་མི་དགོས་པས་འགྲེངས་བཞིན་པར། དགེ་འདུན་
བཙུན་པ་རྣམས་གསན་དུ་གསོལ། རྫས་འདི་ལྟ་བུས་ཀྱང་དབྱར་གནས་པའི་
དགེ་འདུན་ལ་དགག་དབྱེ་བགྱིད་རུང་ངམ། ཞེས་བརྗོད་པས། ཐམས་ཅད་ཀྱིས་
ལེགས་པར་རུང་ངམ། ཤིན་ཏུ་རུང་ངོ༌། །ཞེས་བརྗོད། དེ་ནས་དབྱར་བདག་གཉིས་
ཡོལ་བའི་ཕྱི་རོལ་ཏུ་སོང་ནས་དགེ་ཚུལ་ལ་རྩ་བཀྲམ་པ་བྱེད་ཚུལ་གང་མཚུངས་
ཀྱིས་དགག་དབྱེ་བྱ་ཞིང་གྲངས་བགྲང༌། ཡོལ་བའི་ཕྱི་དགེ་སློང་རྒན་རིམ་གྱི་རྒྱབ་
ཕྱོགས་ནས་གདིང་ཕྱག་སོགས་བཅས། དགེ་ཚུལ་འདི་སྙེད་ཀྱིས་དགག་དབྱེ་
མཛད་སོགས་ཞུ། དགེ་ཚུལ་སློང་ལྷན་ཅིག་ལེགས་པར་མཛད་དོ་སོགས་བརྗོད་
དོ། །དེ་འཕྲལ་བགྲེང་བཞིན་པར་རྫས་དགག་ལན་བཅས་སྔར་བཞིན་གྲུབ་ནས་
ཡོལ་བ་བསལ་ལོ། །གསུམ་པ་ནི། མཁན་པོས་བསྐུལ་ཏེ་དགོངས་གསོལ་བསྔོ་
སྨོན་བཀྲ་ཤིས་ཀྱིས་མཐའ་བརྒྱན་ཏེ་གཙུག་ལག་ཁང་ལ་བསྐོར་བ་བཅས་ཚོགས་
གྲོལ། སླར་དུང་གི་སྒྲས་ཚོགས་བསྡུས་ཏེ་ཆོས་སྤྱོད་བགྲོ་གླེང་གང་རྒྱས་ཐོག་
སྤྱོད་ཡུལ་གྱི་ གྲོང་ནས་ཕུལ་བའི་གོང་བུ་སོགས་ཡོད་ན་མཉམ་པར་བགོ །དེ་
185

[2APA PHpipe";.]D | ཀོང་སྤྲུལ་ཡོན་ཏན་རྒྱ་མཚོས་མཛད།
ནས་དབྱར་ གྱི་ རྙེད་ པ་ ཆེ་ ཆུང་ གང་ཡོད་པ་རྣམས་ཀྱང་འདུལ་བ་གཞུང་ ལས་
གསུངས་པ་བཞིན་བགོ་བ་སོགས་དགོས་ཀྱང་ཇི་བཞིན་མི་འགྲུབ་ན་ཡུལ་སྲོལ་
དང་བསྟུན་པ་ལས་འོས་མ་མཆིས། གོང་དུ་བྲིམ་པའི་རྩྭ་ཆུན་གྱིས་ཕྱུགས་ནད་
སེལ་བར་བཤད་ཅིང་གང་ ལྟར་གཙང་སར་དོར། དགེ་ཚུལ་བསྐོས་པ་གཉིས་
ཀྱིས་ཚུལ་ཤིང་རྣམས་བསྡམས་ནས། དེའི་སྣེ་མོར་ཅོད་པན་དར་རས་གོས་ཆེན་
སོགས་ཁྲུ་གང་ཕྱིན་ཆད་འཕན་མགོ་ལྡན་པ་ལ་ཡི་གེ་འབྲི་ཚུལ་དཔེར་ན། ༀ་
སྭ་སྟི་སིཧཱུྃ། རྒྱལ་བསྟན་རྒྱས་ཤིང་དེར་འཛིན་འཕེལ་བའི་ཕྱིར། །རྔ་ཆེན་ཆུ་ཁྱི་
ལོ་རུང་བྱར་སྔ་མ། །ཞལ་བཞེས་རྣམ་དག་བསླབ་གསུམ་ལྡན་པའི་ཚོགས། །
ཐུབ་བསྟན་ཆོས་འཁོར་གླིང་དུ་འདུས་པའི་སྡེ། །དགེ་སློང་བརྒྱ་ཕྲག་གཅིག་༩
བཅུ་གསུམ་ལྷག །དགེ་ཚུལ་ལྔ་བཅུ་རྩ་ལྔས་ཚུལ་ཤིང་བཞེས། །ཐོས་བསམ་
སྒོམ་པས་དོན་གཉིས་ལྷུན་གྲུབ་མཛད། །དགེ་འདིས་རྒྱལ་བསྟན་འཕེལ་ཞིང་
རྒྱལ་ཁམས་བདེ། །འགྲོ་ ཀུན་རྫོགས་ ལྡན་ དཔལ་ ལ་ སྤྱོད་གྱུར་ཅིག །སརྦ་ཐཱ་
ཛ་ཡནྟུ། ཞེས་པ་ལྟ་བུ། འཕན་ཆེ་ཆུང་ལ་དཔག་པའི་ཚིགས་བཅད་མཁན་པོས་
མཛད་པ་བྲིས་ཏེ་བཏགས་པ་གཙུག་ལག་ཁང་གི་སྒོ་གོང་ངམ་སྒོ་གླེགས་སུ་འདོགས་
པར་བྱའོ། །དགག་དབྱེ་བྱས་པའི་ཉིན་པར་ཚེས་བཅོ་ལྔར་ཡིན་ཡང༌། གསོ་སྦྱོང་
བྱ་མི་དགོས་ཏེ། དགག་དབྱེ་བྱས་པས་གསོ་སྦྱོང་གི་གོ་ཆོད་པའི་ཕྱིར་སྟེ། འདུལ་
བ་སུམ་བརྒྱ་པ་ལས། དགག་དབྱེ་དག་པ་གོ་བར་བྱ་ཕྱིར་ཏེ། །དེ་ལས་གསོ་སྦྱོང་
དོན་ནི་ཐ་དད་མིན། །ཞེས་དང༌། འདུལ་བ་ཚིག་ལོ་ལས། སྡིག་པ་དམན་གྱི་
གསོ་སྦྱོང་ནི། །དགག་དབྱེ་བྱས་ནས་ཡང་མི་བྱ། །ཞེས་གསུངས་པའི་ཕྱིར་རོ། །
རྒྱུ་མཚན་དེས་དབྱར་ཁས་མ་བླངས་པའི་རབ་བྱུང་དེ་ཉིད་གློ་བུར་དུ་ལྷགས་པ་
186

ཀུན་བཟང་དགོངས་འདུས་ཀྱི་དབང་གི་ལག་ལེན་དང་གཞི་གསུམ་གྱི་རྣམ་གཞག་བྱང་སྡོམ་འབོག་ཆོག་སོགས།
གཞན་ཡོད་ནའང་དགག་དབྱེ་བྱེད་དགོས་པར་གྲུབ་བོ། །ཡང་དབྱར་བྱིན་གྱིས་
བརླབས་ཏེ་སོང་བ་ལས་མཚམས་གཞན་གྱི་གཙུག་ལག་ཁང་དུ་དགག་དབྱེ་བྱེད་
པ་དང་ཐུགས་ན་དེ་དག་དང་ལྷན་ཅིག་དགག་དབྱེ་བྱས་ནའང་འཆགས་ཤིང་ཉེས་
པ་མེད་དོ། །
བཞི་པ་ནི། དགག་དབྱེ་ཐོན་པའི་ཚེས་བཅུ་དྲུག་གི་ཉིན་གནས་ལ་ཆགས་ཞེན་
དང༌། དུབ་པ་ལ་སོགས་པ་སྤང་བའི་ཕྱིར། རྒྱང་གྲགས་གཅིག་ཕན་ཆད་དུ་
ལྗོངས་རྒྱུ་ཞིང་འགྲོ་བར་གསུངས་པ་ལྟར། ཁམས་ཀྱི་དུབ་པ་བསང་ཕྱིར་སྤྱོད་
ལམ་རྣམ་བཞི་བག་ཡོད་ཞི་དུལ་ཚུལ་གནས་མཛེས་ཤིང་དངས་སྤྲོ་བས་སྐྱོ་བསང་
གི་དགའ་སྟོན་སོགས་དང་འབྲེལ་བར་ཞག་བདུན་ལ་སོགས་པར་ཅི་བདེར་རྒྱུ།
གལ་ཏེ་ལྗོངས་རྒྱུ་སོགས་ལ་མི་སྤྲོ་བ་ཞིག་ཡིན་དུ་ཟིན་ཀྱང་དབྱར་ཁས་བླངས་
ཕྱིན་དགག་དབྱེ་གྲོལ་ནས། དབྱར་གནས་པ་ནས་ཕྱི་རོལ་ལོགས་སུ་གོམས་པ་
བརྒྱད་ཅུ་ཙམ་མ་སོང་ན་ཉེས་བྱས་ཡིན་པར་གསུངས་པས་ལྗོངས་རྒྱུའི་གཡབ་
གུར་སོགས་ཡོད་ན་དེར་འབྱོན་པ་ཡིན་ནོ། །ལྔ་པ་ནི། དགག་དབྱེ་གང་དུ་བྱ་
བའི་གནས་དེ་ན་དགེ་སློང་བཞི་ལས་མེད་ན། དགག་དབྱེ་བྱེད་པ་པོ་བསྐོར་མི་
རུང་བས་མི་བསྐོ་བར། གསོལ་བའི་ལས་དང་དགག་དབྱེ་དངོས་གོང་ལྟར་བྱ་
ཞིང༌། དགེ་སློང་གསུམ་མམ་གཉིས་ལས་མེད་ན་དགག་དབྱེ་བྱིན་གྱིས་བརླབས་
ཏེ། ཕན་ཚུན་བརྗོད་རེས་ཀྱིས། བཙུན་པ་དགོངས་སུ་གསོལ། དེང་དགེ་འདུན་
གྱིས་དགག་དབྱེ་བཅོ་ལྔ་པ་ལགས་ལ། བདག་དགེ་སློང་མིང་འདི་ཞེས་བགྱི་བའི་
ཡང་དགག་དབྱེ་བཅོ་ལྔ་པ་ལགས་ཏེ། བདག་དགེ་སློང་མིང་འདི་ཞེས་བགྱི་བས་
དགག་དབྱེ་བྱིན་གྱིས་བརླབ་བོ། །གང་གི་ཚེ་དགེ་འདུན་ཚོགས་པ་རྙེད་པ་དེའི་ཚེ་
187

20> ཉི་གཟུས་ཉིང་སྤམ་ཡ་དུ།
ཀོང་།
ཀོང་སྤྲུལ་ཡོན་ཏན་རྒྱ་མཚོས་མཛདསྤྲུལ་ཡོན་ཏན་རྒྱ་མཚོས་མཛད། བདག་ལ་མཐོང་བ་དང་ཐོས་པ་དང་དོགས་པའི་གནས་གསུམ་གྱིས་དབྱར་གནས་
པའི་དགེ་འདུན་ལ་དགག་དབྱེ་བྱའོ། །ཞེས་ལན་གསུམ་དང་ཐབས་ལེགས་བྱ།
རང་གཅིག་པུ་ཡིན་ན། ལྷ་རྣམས་དགོངས་སུ་གསོལ། ཞེས་སྦྱར་ནས་དངོས་
གཞི་ཙམ་ལན་གསུམ་བརྗོད་པས་བྱིན་བརླབས་ཀྱི་ཆོ་ག་འགྲུབ་བོ། །བདེ་ལེགས་
ཀུན་གྱི་འབྱུང་གནས་སངས་རྒྱས་བསྟན། །དེ་ཡི་རྩ་བ་ཆོས་འདུལ་ཡིད་བཞིན་
ནོར། །རྣམ་པར་དག་བྱེད་གཞི་གསུམ་ཆོ་ག་ལས། །དབྱར་དགག་ལག་ལེན་གོ་
གསལ་ཡིད་འོང་བཀོད། །ལུང་རྟོགས་སྡོང་པོ་ཚུལ་ཁྲིམས་བསུང་ཞིམ་ཅན། །
བདུད་དང་ཉོན་མོངས་གདུང་བ་ཟིལ་གནོན་པའི། །ཚོགས་མཆོག་ལྗོན་པས་ས་
ཆེན་ཀུན་ཁྱབ་སྟེ། །ཐུབ་བསྟན་རིན་ཆེན་སྙེ་མ་གཡུར་ཟ་ཤོག །ཅེས་པ་འདི་ནི། སྙིགས་
འགྲོའི་མགོན་པོ་ཁྱབ་བདག་རྡོ་རྗེ་འཆང་པདྨའི་མཚན་ཅན་གྱི་དགོངས་པ་ལ་ཤིན་ཏུ་གནས་པ་དང༌། མཁན་ཆེན་
བྱང་ཆུབ་སེམས་དཔའ་ཆེན་པོ་ཟླ་བ་བཟང་པོའི་ཞལ་སྔ་ནས་ཀྱིས་རིང་ནས་གསུང་གིས་རྗེས་སུ་གནང་ཡང་རིམ་
ལུས་སུ་གྱུར་པ། སླད་ནས་སྒྲུབ་བརྒྱུད་བསྟན་པའི་ཕྲིན་ལས་པ་ཆེན་པོ་དཔོན་སྤྲུལ་རིན་པོ་ཆེས་ཐུགས་བསྐྱེད་
ཆེན་པོས་འདི་དག་གི་ལག་ལེན་མཇུག་པ་ལ་ཉེ་བར་མཁོ་བས་མཚམས་སྦྱར་ཏེ་ཐམས་ཅད་མཁྱེན་པ་མི་བསྐྱོད་
ཞབས་ཀྱི་གསུང་རབ་རྩ་བར་བཟུང༌། ཞི་འཚོ་གཉིས་པ་ལོ་ཆེན་དྷརྨ་ཤྲཱིའི་གཞུང་ལས་གཅེས་པར་བཏུས། ཁྱད་
པར་མཁས་ཤིང་གྲུབ་པའི་དབང་ཕྱུག་འགྱུར་མེད་བསྟན་འཛིན་འཕེལ་རྒྱས་ཀྱི་ཞལ་སྔ་ནས་འདུལ་བའི་ཕྱག་
ལེན་རྣམས་གོ་ཁྲིད་ཞིབ་མོ་དང༌། ཨོ་རྒྱན་སྨིན་གྲོལ་གླིང་པའི་ཕྱག་བཞེས་ཕྲ་ཞིབ་གཏན་ལ་དབབ་པའི་རེག་
ཟིག་ཕྱག་བྲིས་མ་བཅས་བཀའ་དྲིན་ཆེན་པོས་སྩལ་བ་བཅོས་མེད་གོ་གསལ་དུ་སླེབས་ཏེ་གདན་ས་ཆེན་པོ་དཔལ་
སྤུངས་ཐུབ་བསྟན་ཆོས་འཁོར་གླིང་དུ་ཀརྨ་ངག་དབང་ཡོན་ཏན་རྒྱ་མཚོས་བྲིས་པ་འདིས་ཀྱང་ཕན་བདེ་མ་ལུས་
པའི་འབྱུང་གནས་ཐུབ་བསྟན་རིན་པོ་ཆེ་ཡར་ངོའི་ཟླ་བ་ལྟར་འཕེལ་ཞིང་སྐྱེ་བ་ཀུན་ཏུ་དྲི་མ་མེད་པའི་ཚུལ་ཁྲིམས་
ཀྱི་ཕ་རོལ་ཏུ་ཕྱིན་པར་གྱུར་ཅིག དགེ་ལེགས་འཕེལ།
188